Производството на плодове и зеленчуци с ръст от 10 до 35% за година | Финансирай идеите си по програми на Европейския съюз :: Finansirane.eu ::
Начало / Акцент Евро Финансиране / Производството на плодове и зеленчуци с ръст от 10 до 35% за година
Производството на плодове и зеленчуци с ръст от 10 до 35% за година
Finansirane.eu 13.09.2016	Акцент Евро Финансиране, Европейски проекти за седмица Коментирай 627 Прочитания
Производството на плодове и зеленчуци се е увеличило между 10 и 35% за последната година спрямо предходната. Този тренд се наблюдава през последните две години, откакто стартира обвързаната подкрепа, съобщи в Русе заместник-министърът на земеделието и храните Васил Грудев. Той бе в крайдунавския град за откриване на изложението „Подкрепяме българското“.
Грудев обясни, че при някои от плодовете вносът достига до 40% от консумираното количество в страната. „Ситуацията на пазара е трудна за нашите производители, затова с тези инициативи желаем да ги подкрепим, като им дадем възможност да скъсят веригата между производител и потребител“, каза още заместник-министърът. По думите му идеята на кампанията е чрез местните пазари на производителите да се покаже на потребителите качеството на българското производство, което е на изключително добро ниво.
Васил Грудев изрази надежда, че с подкрепата на местните власти този тип изложения от една инициатива ще се превърнат в традиция и ежедневие.
Предишен Промените в мярка 4.1 под лупа! (Таблици преди – сега)
Следващ Три наредби за фуражите ще бъдат отменени